open-index/open-wikipedia-markdown huggingface dataset:
Hundekamp

**Hundekamp** (en. *dog-baiting*) er i utgangspunktet en hvilkensomhelst slåsskamp mellom to eller flere hunder. Arrangerte hundekamper er imidlertid en blodsport, en kamp på liv og død mellom hunder. Slike kamper har blitt arrangert som sport og underholdning siden tidlig på 1800-tallet, men er nå forbudt i de fleste land i verden. Sporten har sin opprinnelse fra de gamle egyptiske, greske og romerske kulturene.

Trolig har også regulære hundekamper foregått siden lenge før romertiden, der man vet at slike kamper ble arrangert. Også i flere østlige kulturer finner man tydelige spor etter arrangerte hundekamper, ikke minst fra Japan, der man vet at det har blitt arrangert slik kamper siden før Kamakuraperioden. Hundekamper beskrives blant annet i det historiske dokumentet *[[Hōjō Takatoki]]*, fra den 14. Shikken (1316–1326). På japansk ble slike kamper kalt *inuawase*.

På De britiske øyer, der slike slåsskamper mellom dyr har foregått siden romertiden, var såkalt *dog-baiting* alltid mer populært enn annen baiting, for eksempel *[[bull-baiting]]* (oksekamper) og *[[bear-baiting]]* (bjørnekamper). Arrangerte hundekamper var imidlertid gjerne forbeholdt de rike og velstående før 1800, siden de var de eneste som hadde råd til å holde slike spesialtrente hunder. Omkring århundreskiftet endret dette seg, og flere nye kamphundraser der terrier inngikk oppsto som følge av endringene. I 1835 ble det imidlertid innført en ny lov i England og Wales, som satte en stopper for baiting der dyr inngikk.

Tidlig på 1800-tallet voks det også fram et miljø i USA for hundekamper og oksekamper. Der oppsto det også en rekke nye hunderaser. Disse ble kalt pitbull, men den fryktede pitbullterrieren kan først sies å ha oppstått på et noe senere tidspunkt. Disse hundene ble etter hvert også omtalt som kamphunder, selv om de ikke på noen måte kan sammenlignes med kamphunder alet med tanke på krigshandlinger i antikken og senere. Allikevel var det disse linjene som etter hvert skulle føre fram til de moderne kamphundrasene vi kjenner i dag. Hundene har siden blitt eksportert til andre deler av verden, spesielt mot slutten av 1900-tallet. Regulære hundekamper har på nytt også blitt populært i en rekke land, eksempelvis i Russland og land i fjerne østen, selv om det er forbudt.

I avlsmaterialet for å få fram kamphunder ble det benyttet modige og uredde, store og mellomstore, hunder som manglet naturlige bitehemninger og var spesielt angrepslystne ovenfor andre dyr. Krysninger mellom terriere, bulldogger og mastiffer ga etter hvert ønsket resultat. Etter hvert ble det så arrangert hundekamper der veddemål og fornøyelser var det primære.

## Se også
* Blodsport
* Kamphunder
* Oksekamper (såkalt *bull-baiting*)
Svømming under Sommer-OL 1904

**Svømming under Sommer-OL 1904** ble arrangert fra 5. til 7. september 1904 i Forest Park i St. Louis. 

Svømming var med for tredje gang på det olympiske programmet i St. Louis 1904. Det ble konkurrert i ni svømmeøvelser, alle for menn, og for første og eneste gang i OL-historien var distansene angitt i yards og ikke meter. Det ble dessuten arrangert ytterligere fem øvelser i svømmming i forbindelse med verdensutstillingen som ikke var med på det olympiske programmet. Øvelsen «flyting» er av Den internasjonale olympiske komité (IOK) listeført som en del av svømmekonkurransene, mens andre kilder sorterer øvelsen under stuping.  

## Medaljefordeling

## Resultater
### 50 yards fristil

### 100 yards fristil

### 220 yards fristil

### 440 yards fristil

### 880 yards fristil

### 1 mile fristil

### 100 yards rygg

### 440 yards bryst

### 4 x 50 yards fristil
*Kun fire lag deltok

## Eksterne lenker
* Swimming at the 1904 Summer Olympics hos olympedia.org
Grumman F6F Hellcat

**Grumman F6F Hellcat** var et amerikansk jagerfly brukt under den andre verdenskrig, utviklet av Grumman som en erstatning for forgjengeren F4F Wildcat. Prototypen **XF6F-1** fløy første gang 26. juni 1942, det første serieproduserte **F6F-3** fløy 3. oktober 1942 og flyet ble operativt i januar 1943. F6F Hellcat ble brukt av hovedsakelig den amerikanske marinen, men også den britiske marinen, under den andre verdenkrig. Da produksjonen stanset i november 1945 var til sammen 12&nbsp;272 fly bygget.

## Utvikling og variasjoner

F6F Hellcat ble produsert med bare få endringer underveis og lite skiller de to produksjonsversjonene. **F6F-3** ble produsert i 4&nbsp;403 eksemplarer før den ble erstattet av **F6F-5** på produksjonslinjene 21. april 1944. Ytterligere 7&nbsp;780 F6F-5 ble bygget før produksjonen stanset i november 1945, hvorav 1&nbsp;434 som **F6F-5N** nattjagere.

## Spesifikasjoner

## Eksterne lenker
* Wings Palette-fargelegging
Hesseng

**Hesseng** (kvensk: *Hessenki*) er et tettsted i Sør-Varanger kommune i Finnmark fylke. Tettstedet har  innbyggere per 1. januar , og ligger mellom Kirkenes og Sandnes/Bjørnevatn, om lag seks kilometer sør for Kirkenes.  Sør for Hesseng ligger Sandnesvatnet og i nordøst ligger Tredjevatn.

Riksveiene Europavei 6 og Europavei 105 møtes i rundkjøringen her, og fylkesvei 885 møter Europavei 6 her.

## Skoler og barnehager
*Hesseng flerbrukssenter (offentlig grunnskole, trinn 1–7 ) 
*Kirkenes videregående skole
*Hesseng barnehage (kommunal)
*Knausen barnehage (kommunal)

## Kultur og idrett
*Barentshallen har en kunstgressflate på 47x90m med største fri høyde på 15m. Hallen kan deles i 4 deler med skillevegger. Hallens totale størrelse er 106 x 58m.
*Hesseng grusbane, drives av kommunen.

## Referanser


## Eksterne lenker
* Kirkenes videregående skole 
* Sør-Varanger kommune
* Tettsteder. Folkemengde og areal, etter kommune. 1. januar 2011.
Brkan

**Brkan** er et kroatisk slektsnavn som stammer fra landsbyen Brkani i Dalmatia.

Brkan er også et russisk mannsnavn, en variant av navnet Borkan.

## Kjente navnebærere
*Zvonimir Brkan (1920&ndash;), kroatisk fotokunstner
*Asim Brkan (1954&ndash;), bosninsk sanger
*Edita Slabi Brkan, montenegrisk sanger og popmusiker
Robert Babicz

**Robert Babicz** (født 5. januar 1973), kanskje bedre kjent som **Rob Acid**, er en produsent av elektronisk musikk, som kommer fra Köln, Tyskland. Babicz har gitt ut musikk siden tidlig på 90-tallet, og etter flere populære utgivelser ble han etterhvert anerkjent som en av de fremste tyske produsentene av techno og acid techno. Babicz gikk tidlig i sin karriere primært under aliasene *Rob Acid* og *Acid Warrior*, men han har senere opptrådt også under en rekke andre navn. I tillegg til techno har han også utgivelser innen blant annet acid house, ambient og mer eksperimentell elektronisk musikk.

Babicz har siden 1994 hatt sitt eget plateselskap, kalt *Junkfood Records*.

## Eksterne lenker
* 
* 
* 
* Myspace-side
AGM-65 Maverick

**AGM-65 Maverick** er et taktisk luft-til-bakke-missil (*Air to Ground Missile* – AGM), tatt i bruk første gang i august 1972. Missilet er svært anvendelig og effektivt mot en lang rekke mål, som panser, luftforsvarssystemer, skip, landtransport, våpen- og drivstofflagre. Kostnaden for et missil er rundt en million kroner. 

AGM-65 Maverick styres av et infrarødt (IR) kamerea i nesen på missilet og er dermed svært presist og treffsikkert. Missilet brukes ofte i støtteoppdrag for landstyrker, siden det kan brukes til å ta ut en og en stridsvogn. 

Bildene fra IR kameraet i nesen på Maverick-missilet ble brukt mye til PR av USA under Gulfkrigen i 1991. Under operasjon Desert Storm ble AGM-65 Maverick brukt av F-16 Fighting Falcons, A-7 Corsair II og A-10 Thunderbolt II.

## Eksterne lenker
Sophus Nielsen

**Sophus Erhard «Krølben» Nielsen** (født 15. mars 1888 i København, død  6. august 1963) var en dansk fotballspiller som spilte for Boldklubben Frem.

Nielsen var den første spiller som scoret ti mål i en offisiell fotballandskamp. Det skjedde den 22. oktober 1908 i semifinalen mot Frankrike under OL i London. Danmark vant med 17&ndash;1 og «Krølben» scoret i det 3., 4., 6., 39., 46., 48., 52., 64., 66. og 76. minutt. Danmark tok sølv i turnering etter å ha tapt finalen mot Storbritannia.

Sophus «Krølben» spilte totalt 20 landskamper for Danmark og han scoret totalt 16 landskampsmål (ifølge noen kilder 17 mål). Han var med på å vinne ytterligere en olympisk sølvmedalje med landslaget under OL 1912 i Stockholm.

«Krølben»s rekord på ti mål i én landskamp ble tangert i OL i 1912, da Tysklands Gottfried Fuchs også scoret ti mål da Tyskland beseiret Russland med 16&ndash;0. Rekorden ble slått i 2001 da Australias Archie Thompson scoret 13 mål i kampen mot Amerikansk Samoa som Australia vant med hele 31&ndash;0.

Sophus «Krølben» Nielsen er gravlagt på kirkegården ved Tvis kirke ved Holstebro.

## OL-medaljer
* 1908  London -  Sølv i fotball (Danmark)
* 1912  Stockholm -  Sølv i fotball (Danmark)

## Referanser


## Eksterne lenker
* 
* Kampen Danmark-Frankrike på DBUs hjemmeside
* DR Podcast – Gunnar «Nu» Hansen intervjuer Sophus «Krølben» Nielsen om OL i 1908 (1948)
* Sophus «Krølben» Nielsen – artikkel om Sophus «Krølben» Nielsen og hvorfor han ligger begravet i Vestjylland
Systematic Chaos

***Systematic Chaos*** er Dream Theaters niende studioalbum og kom i salg 5. juni 2007. 

*Systematic Chaos* er det første Dream Theater-albumet utgitt på plateselskapet Roadrunner Records. Albumet ble ferdig mikset valentinsdag, 14. februar 2007.

I tillegg til en vanlig utgave, ble *Systematic Chaos* også gitt ut i en spesialutgave med 5.1 surround-lyd, i tillegg til en 90 minutter lang DVD med navnet *Chaos in Progress – The Making of Systematic Chaos*. DVD-en inneholder en dokumentar som følger produksjonen av albumet.

Sporet «Repentance» gjestes av Corey Taylor, Joe Satriani, Steve Vai, Chris Jericho, Steven Wilson, David Ellefson, Mikael Åkerfeldt, Daniel Gildenlöw og Neal Morse, som bidrar med stemmer.

## Sporliste
# «In the Presence of Enemies Pt. 1» (9:00)
# «Forsaken» (5:36)
# «Constant Motion» (6:55)
# «The Dark Eternal Night» (8:51)
# «Repentance» (10:43)
# «Prophets of War» (6:01)
# «The Ministry of Lost Souls» (14:57)
# «In the Presence of Enemies Pt. 2» (16:38 )

## Besetning
*James LaBrie – Vokal
*John Myung – Bass
*John Petrucci – Gitar 
*Mike Portnoy – Trommer, Perkusjon
*Jordan Rudess – Keyboard

Albumet er produsert av John Petrucci og Mike Portnoy, og mikset av .

## Eksterne lenker
*
KTM

**KTM** (Kronreif, Trunkenpolz, Mattighofen) er en motorsykkelprodusent fra Østerrike. De er først og fremst kjent for å produsere cross- og endurosykler med både 2- og 4-taktsmotor.
## Historie
Selskapet ble grunnlagt i 1934 i Mattighofen av mekanikeren Hans Trunkenpolz. Selskapet het da *Kraftfahrzeuge Trunkenpolz Mattighofen*. Men det var ikke før i 1953 at de produserte sine første sykler, 20 eksemplarer ble produsert. I 1955 kom Ernst Kronreif inn i selskapet, og de skiftet da navn til Kronreif, Trunkenpolz, Mattighofen. Trunkenpolz døde plutselig i 1989. KTM var det første merke til å produsere 4-taktsmotor for en offroad motorsykkel. De var også de første til å ha hydraulisk clutch på samtlige modeller. I tillegg var de den første produsenten som serieproduserte Supermotardsykler. Demperprodusenten WP er et datterfirma til KTM. I 2003 ble produksjonen av motorsykler av det svenske merket Husaberg underlagt KTM, men de utvikles ennå i Sverige.

## KTM X-Bow
KTM X-Bow (uttales som cross-bow) er en egen serie KTM produserer. Dette er en superlett to seters sportsbil som kommer i flere modeller. Blant annet X-Bow R. X-Bow RR, X-Bow GT og X-Bow GT4. Versjonene R og GT av KTM X-Bow er godkjent for bruk på offentlig vei i Europa, Nord Amerika, Kina og Australia. Den har Audi motor, karosseriet er laget i fullkarbon-fiber struktur. Designet er laget i samarbeid med den italienske sportsbilprodusenten Dallara. X-Bow ble den første godkjente bilen for offentlig vei som er laget i fullkarbonfiber karosseri.

X-Bow har en 4 sylindret, 2 liters turbomotor av bilprodusenten Audi. 2008-modellen har 237hk (177kw) på 5500rpm.  Og et dreiemoment på 310 newton meter mellom 2000 og 5500rpm. Denne modellen kan akselerere fra 0-100kmt på 3,9 sekunder. Og har en toppfart på 217kmt. 

I 2011 kom X-Bow med en oppdatert versjon med blant annet høyere ytelse av motor. Motoren er fremdeles en 2 liters turbomotor fra Audi, men nå er den «tunet» enda mer enn tidligere. Denne har nå 300hk og dreiemoment på 400 newton meter på 3300rpm.

## Modeller
Dagens modellprogram ser slik ut:
*Sportminicycles (Crossykler for de små)
**50 SX
**50 SX Junior
**65 SX

*SX (Crossykler)
**85 SX Lav
**85 SX Høy
**125 SX
**144 SX
**250 SX
**300 SX
**250 SX-F
**350 SX-F
**450 SX-F
**550 SX-F
**505 SX-F
*EXC (Endurosykler)
** 125 EXC six days
**125 EXC
**200 EXC
**250 EXC
** 300 EXC
**250 EXC-F
**300 EXC-E
**450 EXC-R
** 500 EXC
**520 EXC
**525 EXC
**530 EXC-R
**690 Enduro
**950 Super Enduro R
*Adventure (Dakar-liknende sykler)
**390 Adventure
**640 Adventure Traveller's Edition
**690 Adventure
**790 Adventure 
**790 Adventure R
**990 Adventure
**990 Adventure S
**990 Adventure R
**1050 Adventure
**1190 Adventure 
**1190 Adventure R
**1290 Super Adventure
*Supermoto (Endurosykler med gatefelger og -dekk)
**450 SMR
**525 SMR
**540 SMR
**560 SMR
**690 Supermoto
**690 Supermoto R
**690 SMC
**990 Supermoto
**950 Supermoto R
*Duke (Gatesykler)
**125 Duke
**200 Duke
** 390 Duke
**690 Duke
** 690 Duke R
**790 Duke
**990 Super Duke
** 1290 Super Duke
*RC 
** 125 RC
** 200 RC 
** 390 RC
* Superbike (Racingsykkel)
**1190  
 RC8

## Referanser
Knut Tveitereid

**Knut Tveitereid** (født 1973) er en norsk prest og teolog. Han er førsteamanuensis i praktisk teologi ved MF vitenskapelig høyskole. Tveitereid var praktikumsleder fra 2021 til 2025. 

## Forfatterskap
For vitenskapelig produksjon, se: Cristin.no 

Han har også utgitt flere populærteologiske bøker rettet mot ungdom, blant annet: 
* I - basert på tre sanne historier (1999) Credo bok
* En helt overkommelig bibel (2001/2013) Bibelselskapet/Verbum forlag. Boka er oversatt til flere språk.
* En helt overkommelig disippel (2005/2013) Bibelselskapet/Verbum forlag. Boka er oversatt til flere språk.
*Jesus: overkommelig og ubegripelig (2018) Verbum forlag. Inneholder illustrasjoner og animasjoner av Hellevik Studio.

## Referanser


## Eksterne lenker
* Knut Tveitereids side hos MF Vitenskapelig Høyskole
* Knut Tveitereids side hos NLA Høgskolen
Hardfloor

**Hardfloor** er en tysk duo, bestående av Oliver Bondzio og Ramon Zenker, kjent for sine utgivelser innen techno og acid house. Duoen fikk stor anerkjennelse med utgivelsen av hiten *Acperience 1* i 1993, og har siden vært blant de fremste artistene innen acid-sjangeren med en lang rekke utgivelser på samvittigheten. Douen er særlig anerkjent for sin ekspertise med synthesizeren Roland TB-303, opphavet til acid-sounden.

I tillegg til sine egne arbeider har Hardfloor dessuten remixet en rekke kjente artister, blant annet New Order, Mory Kante, Yello og Mike Oldfield.

## Eksterne lenker
* 
* 
* Myspace-side
.dm

**.dm** er Dominicas nasjonale toppnivådomene (ccTLD) for Internett.

## Registrering
Registreringer gjøres direkte på andre nivå. Registranter av **.dm**-domenenavn på andre nivå får det korresponderende tredjenivå-navnet innen **.com.dm**, **.net.dm** og **.org.dm** automatisk inkludert.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .dm whois informasjon 
* Registreringsnettsted for .dm domenet
.bb

**.bb** er Barbados' nasjonale toppnivådomene (ccTLD) for Internett. Det administreres av  Cable & Wireless (Barbados) Limited.

## Registrering
Registrering foretas direkte på andre nivå, eller på tredje nivå under diverse kategoriserte subdomener på andre nivå. Tilgjengelige subdomener er:

* **.com.bb**
* **.edu.bb** (drives av University of West Indies, Cave Hill Campus)
* **.gov.bb**
* **.net.bb**
* **.org.bb**

Registrering er forbeholdt personer bosatt på Barbados og selskaper som er registrert der.

## Konflikthåndtering
Domenets retningslinjer for håndtering av konflikter over domenenavn later til å være utformet etter Network Solutions policy frem til 2000. I henhold til dette kan en innehaver av et varemerke protestere mot ethvert domene, og med mindre registranten også har et varemerke på det samme navnet blir det lagt på is og ingen kan bruke det. Den eneste måten en registrant kan gjenvinne retten til å bruke et omtvistet domenenavn på er ved å gå til rettssak.

## Se også
* Domenenavn
* Landskoder (internett)
* Toppnivådomene

## Eksterne lenker
* 
*  IANA .bb whois informasjon 
*  Registreringsnettsted for . domenet
*  CaribSurf
.bf

**.bf** er Burkina Fasos nasjonale toppnivådomene (ccTLD) for Internett. Det administreres av  DELGI.  Registreringsenhetens nettsted, som linket på IANAs nettsted per oktober 2005, er på nettstedet til telekommunikasjonsleverandøren ONATEL. Imidlertid så er linken til en side som er «not found», og det ser ikke ut til å være noen informasjon om domeneregistrering andre steder på ONATELs nettsted.  Et dokument (i Microsoft Word format) som påstås å være et offisielt registreringsskjema finnes imidlertid på et helt annet nettsted.

## Se også
* Domenenavn
* Landskoder (internett)
* Toppnivådomene

## Eksterne lenker
* 
*  IANA .bf whois informasjon 
*  .bf registreringsskjema
.ie

**.ie** er Irlands nasjonale toppnivådomene (ccTLD) for internett. Registreringskriteriene åpner imidlertid også domenet for registranter bosatt på (eller med vesentlig forbindelse til) hele øya Irland, inkludert Nord-Irland (som er en del av Storbritannia).

## Historie og policy
Toppnivådomenet .ie ble administrert av University College Dublin etter delegeringer fra Jon Postel i 1989 frem til opprettelsen av IE Domain Registry (IEDR) i 2000. Universitetet er fremdeles IANAs sponsororganisasjon. IEDR betraktes som mere konservative enn andre registreringsenheter, og har bestemte restriksjoner på registrering. For eksempel har de en policy mot personlige navn. Dette er fordi .ie-domenet primært er et næringslivsorientert ccTLD for irske selskaper og selskaper som har virksomhet i eller med Irland.

Registreringsreglene er blitt noe liberalisert i de siste år, og eksempelvis regelen mot registrering av generiske domenenavn er blitt droppet. De som søker om .ie domenenavn må imidlertid fremdeles fremskaffe bevis for at de er berettiget til domenenavnet de ønsker registrert.

Som et resultat av IEDRs noe strikse registreringspolicy har nettstedene for enkelte mindre byer og landsbyer (så som Killavullen) i stedet valgt .com domener. Disse nettstedene er ofte drevet på frivillig basis av innbyggerne. Men de fleste byer og fylker har registrert sine .ie-domener. Domenet .ie har strenge restriksjoner på registrering av geografiske navn og vil som regel bare tillate byer og fylker å registrere slike navn.

Salgsprisen for et .ie-domene kan variere fra €30 til €100, som er betydelig mer enn et domene i et av de generiske toppnivådomenene som .com or .net. Denne tradisjonelt høye prisen har gjort at .ie har vokst saktere enn antallet irskregistrerte .com/.net/.org/.biz/.info domener. IEDR har imidlertid redusert prisene for .ie en del i løpet av de siste årene, og antall registrerte .ie domener har etter dette vokst raskere.

## Registrering
Registrering gjøres direkte på andre nivå.  Den normale måten å registrere et domenenavn på er via en IEDR-godkjent .ie videreselger , men det er også mulig å registrere et domene direkte gjennom IEDR. En direkte registrering er vanligvis dyrere.

Et visst antall domenenavn, som de til andre TLD'er, tobokstavs-domener og potensielt støtende domener (så som porn.ie) er forbudt å registrere. Tobokstavs-domener som består av en bokstav og et tall er imidlertid tillatt. Det eneste unntaket fra tobokstavsregelen er ul.ie-domenet som ble registrert av University of Limerick før regelen ble iverksatt.

## Andrenivå-domener
Det er ingen offisiell policy vedrørende andrenivå-domener ennå. Enkelte innlysende andrenivå-domene, som edu.ie og gov.ie eksisterer imidlertid allerede. Spørsmålet om innføring av andrenivå-domener har vært diskutert i det irske internettmiljøet gjennom årene, men lite har blitt gjort.

Den irske regjeringen bruker subdomener til gov.ie-domenet for mange av sine nettsteder, men hvert departement har nå sine egne .ie-domener.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .ie whois informasjon 
* Registreringsenhet .ie-domenet
.mt

**.mt** er Maltas nasjonale toppnivådomene (ccTLD) for Internett.

## Registrering
Registrering er på tredje nivå under følgende kategoriserte subdomener på andre nivå:

* **com.mt**: Kommersielle selskaper
* **org.mt**: Non-profit organisasjoner
* **net.mt**: Internettrelaterte nettverkstjenestetilbydere
* **edu.mt**: Utdannelsesinstitusjoner
* **gov.mt**: Maltas regjering og styresmakter

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .mt whois informasjon 
* Registreringsnettsted for .mt-domenet
.hk

**.hk** er Hongkongs nasjonale toppnivådomene (ccTLD) for internett.

## Registrering
Frem til 2004 var det registrert svært få andrenivå-domener under .hk, ettersom det vanligvis bare var mulig å registrere tredjenivå-domener. De følgende er de viktigste subdomenene på andre nivå:

* **.com.hk** – Kommersielle selskaper
* **.edu.hk** – Utdanningsinstitusjoner
* **.gov.hk** – Regjering
* **.idv.hk** – Enkeltpersoner
* **.net.hk** – Nettverkstjenester
* **.org.hk** – Non-profit organisasjoner
Av historiske årsaker er også de følgende institusjoner registrert som andrenivå-domener:
* **.ust.hk** – The Hong Kong University of Science and Technology,
* **.hku.hk** – The University of Hong Kong,
* **.cuhk.hk** – The Chinese University of Hong Kong (som senere endret til **.cuhk.edu.hk**).

I 2004 ble det imidlertid mulig å registrere .hk domener direkte på andre nivå, så disse vil snart bli vanligere. Andrenivå-registrering er åpen for alle, men det må fremlegges dokumentasjon på identitet.

## Se også
* .cn
* .mo
* .tw
* Domenenavn
* Landskoder (internett)
* Toppnivådomene

## Eksterne lenker
* IANA .hk whois informasjon 
* Hong Kong Domain Name Registration Company Limited
* Krav for .hk domeneregistrering
Whirlpool (band)

**Whirlpool** var et amerikansk «superband» innenfor hardcore-sjangeren, med medlemmer fra Mean Season, Sense Field og Final Conflict. Musikalsk var bandet, ved siden av klassisk amerikansk hardcore, inspirert av indierock-band som Pixies og melodiøs popmusikk. De ga ut to plater, *Whirlpool* og *Liquid Glass*, i henholdsvis 1994 og 1996, begge på Revelation Records.

## Medlemmer
*Rodney Sellars – gitar/sang
*Rachel Stolte – sang
*Travis Laws – bass
*Travis Guichard – gitar
*Brandon Laws – trommer (på *Whirlpool*)
*Scott McPherson – trommer (på *Liquid Glass*)
.gu

**.gu** er Guams nasjonale toppnivådomene (ccTLD) for internett.

## Registrering
Registrering gjøres på tredje nivå, under diverse kategoriserte subdomener på andre nivå, som for eksempel **.com.gu**. Registreringen er gratis, men er forbeholdt personer eller selskaper med kontaktperson i Guam. Det har ikke vært spesielt mye bruk av **.gu**-adresser.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .gu whois informasjon
.mm

**.mm** er Myanmars nasjonale toppnivådomene (ccTLD) for internett. Det ble tildelt i 1997.

## Historie
Et selskap drevet av to australiere i Myanmar, Eagle Group, satte opp den første internettilgangen til Myanmar i 1997. De kontraktet et britisk selskap, Digiserve , basert i High Wycombe i England, for å sørge for DNS-tjenester for *.mm*.  Alle *.mm* DNS-forespørsler ble håndtert av Digiserve's to navneservere som fungerte som rotnavneservere  for *.mm*, henholdsvis *ns1.digiserve.com* og *ns2.digiserve.com*. I 1999 ble Eagle Group's tjenester stengt av Myanmars regjering.

Etterpå delegerte disse to serverne SOA-myndigheten for *.mm* til to navneservere drevet av MPT (Myanmar Posts and Telecommuncations), *ns0.mpt.net.mm* og *ns1.mpt.net.mm*, begge to lokalisert i Yangon.

I februar 2002, DNS-servere til DigiServe ble hacket av pro-demokratiske aktivister, hvilket resulterte i at trafikken til alle *.mm*-domenenavn, inkludert *www.gov.mm* i tre dager ble omdirigert til et nettsted som forlangte frigivelse av den berømte studentlederen Min Ko Naing.

I begynnelsen av 2005 tok MPT endelig tilbake kontroll med driften av *.mm*-navnerommet og erstattet Digiserves navneservere med sine egne. 

Selskaper i Myanmar kunne i tillegg til MPT registrere domenenavn fra Bagan Cybertech, men dette selskapets tjeneste ble nylig stengt av Myanmars regjering. Dermed er det regjeringseide Myanmar Post & Telecomms som alene kontrollerer alle tjenester for internett og email i landet.

## Registrering
Registrering gjøres på tredje nivå, under subdomener på andre nivå.  Selskaper i Myanmar kan registrere domenenavn innen *.net.mm* og *.com.mm* fra Myanmar Post & Telecomms direkte. Domenenavn innen *.edu.mm*, *.org.mm* og *.gov.mm* er reservert for regjeringen og for offisiell bruk.

Det finnes ingen **www.nic.mm** eller whois-tjeneste.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .mm whois informasjon 
* Registreringsnettsted for .mm domenet (utilgjengelig)
.ec

**.ec** er Ecuadors nasjonale toppnivådomene (ccTLD) for Internett.

## Registrering
Registrering gjøres direkte på andre nivå, eller på tredje nivå under en av disse kategoriserte subdomenene på andre nivå:

* **.com.ec** Kommersiell bruk
* **.info.ec** Generell informasjon
* **.net.ec** Tilbydere av internettjenester
* **.fin.ec** Finansielle institusjoner og tjenester
* **.med.ec** Medisinske og helserelaterte institusjoner
* **.pro.ec** Profesjonelle, så som advokater så som advokater, arkitekter, revisorer etc
* **.org.ec** Non-profit organisasjoner
* **.edu.ec** Utdannelsesinstitusjoner
* **.gov.ec** Ecuadors regjering
* **.mil.ec** Ecuadors militære

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .ec whois informasjon 
* NIC.EC – Registreringsnettsted for .ec domenet
.ax

**.ax** Ålands nasjonale toppnivådomene (ccTLD) for Internett, introdusert i 2006. Tidligere var de fleste nettsteder på Åland under subdomenet **.aland.fi**.
  
## Historie
17. februar 2006 godkjente den finske riksdagen en endring av lovene som regulerer finske domenenavn som inkluderte toppnivådomenet **.ax**. Subdomenet **aland.fi** vil bli faset ut over en periode på tre år, mens **.ax** vil bli brukt parallelt. Nye registreringer under **aland.fi** blir ikke godkjent, og alle eiere av domener under **aland.fi** mottok registreringer for de korresponderende **.ax** domenene. Eksisterende registreringer under aland.fi brukes forsatt.

Den 17. mars 2006 signerte den finske presidenten Tarja Halonen vedtaket til lov, som ble gjort effektivt fra 27. mars 2006. Landsskapsstyrelsen på Åland startet opp akseptering av registreringer umiddelbart etter lovendringen.

Den 9. juni godkjente ICANN delegering av toppnivådomenet **.ax** til landsskapsstyrelsen på Åland.  **.ax**-domenet ble lagt til rot-sonen 21. juni 2006, og ble aktivt 15. august 2006.

## Krav til registrering
Domenenavn kan gis til:
* En juridisk person med fast forretningssted på Åland, eller som er registrert på Åland.
* En enhet innen offentlig sektor, statseid forretning, uavhengig offentlig institusjon eller offentlig sammenslutning med virksomhet på Åland eller har vært registrert der.
* En person, minst 15 år gammel, med hjemsted på Åland, eller som har bostedsrett som definert i  selvstyreloven.

## Se også
* Domenenavn
* Landskoder (internett)
* Toppnivådomene

## Referanser




## Eksterne lenker
* IANA .ax whois informasjon
.az

**.az** Aserbajdsjans nasjonale toppnivådomene (ccTLD) for Internett. Det administreres av  Azerbaijan Communications.

## Registrering
Registrering kan gjøres direkte på andre nivå, eller på tredje nivå under en av disse kategoriserte subdomenene på andre nivå:
* **.com.az**
* **.net.az**
* **.int.az**
* **.gov.az**
* **.org.az**
* **.edu.az**
* **.info.az**
* **.pp.az**
* **.mil.az**
* **.name.az**
* **.pro.az**
* **.biz.az**

Registrering er uten restriksjoner, men prisene er høyere for registranter som ikke er basert i Aserbajdsjan.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .az whois informasjon 
* Registreringsnettsted for .az domenet
* Azerbaijan Communications
Leseforeningen

***Leseforeningen*** er et norsk TV-program om litteratur som ble sendt på NRK2 fra 1998 til 2000. I hver episode ble mer eller mindre kjente personer som var interessert i litteratur invitert til studio for å diskutere en bestemt bok eller forfatter. Programmet ble ledet av forfatter Tore Renberg de to første årene, deretter av Kari Marstein.

## Referanser


## Eksterne lenker
*Programmet på NRK Nett-TV
*Hjemmeside (arkivert versjon fra 1999)
ME

**ME** kan vise til:

*Et lokomotiv, se ME (lokomotiv)
*En forkortelse for den amerikanske delstaten Maine
*En forkortelse for sykdommen myalgisk encefalopati
*Windows Millennium Edition, se Windows Me
*En forkortelse brukt i flymodeller fra Messerschmitt
.cs

**.cs** var i mange år Tsjekkoslovakias nasjonale toppnivådomene (ccTLD) for Internett. Da landet ble delt i Tsjekkia og Slovakia i 1993, fikk de to landene sine egne nasjonale toppnivådomener, henholdsvis .cz og .sk. Toppnivådomenet .cs ble gradvis utfaset, og ble slettet en gang rundt januar 1995.

.cs er det mest brukte toppnivådomene som noensinne er blitt slettet. Statistikk fra RIPE Network Coordination Centre vise at selv i juni 1994, etter en stor del av konverteringen til .cz og .sk var gjennomført, hadde .cs fremdeles over 2.300 servere. Til sammenligning så hadde andre slettede domener (.nato og .zr) sannsynligvis aldri et tosifret antall.

Deretter ble CS ISO 3166-1 koden for Serbia og Montenegro (**''S**rbija i **C**rna Gora'' på serbisk). Men Serbia og Montenegro er nå delt i to stater, og de er blitt tildelt separate ISO 3166-1 koder, RS for Serbia og ME for Montenegro. .cs ble aldri brukt av Serbia and Montenegro som et ccTLD. For tiden bruker både Serbia og Montenegro fremdeles .yu som sitt ccTLD, til de nye domenene, henholdsvis .rs og .me, blir aktive.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .cs whois informasjon
*  "Srbija i Crna Gora - koje će biti ime domena? Internet domen Srbije: RS, SS, SP, SQ, SW ili SX" , Elitesecurity, 5. februar 2003.
.su

**.su** var Sovjetunionens nasjonale toppnivådomene (ccTLD) for internett. Toppnivådomenet er imidlertid fortsatt i bruk, selv om Sovjetunionen ikke lenger eksisterer, og administreres nå av det Russiske institutt for offentlige nettverk.

I 2001 opplyste forvalterne av domenet at de ville begynne å motta nye *.su*-registreringer, men det er uklart hvorvidt denne handlingen er i samsvar med ICANNs retningslinjer.

Nye *.su*-registreringer koster USD 100.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .su whois informasjon 
* Registreringsstatistikk under .su-domenet
* Rapport om .su TLD'et fra .su registreringsenhetens regelverkskomite
.jm

**.jm** er Jamaicas nasjonale toppnivådomene (ccTLD) for internett. 

## Registrering
Registrering gjøres på tredje nivå, under en av følgende kategoriserte subdomener på andre nivå:
* **com.jm**
* **net.jm**
* **org.jm**
* **edu.jm**
* **gov.jm**
* **mil.jm**
Registreringene behandles manuelt, så registranter blir gjort oppmerksom på at det kan ta opptil 30 dager for registreringen er gjennomført. Bosatte på Jamaica får en lavere registreringspris.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .jm whois informasjon
.eh

**.eh** er et nasjonalt toppnivådomene (ccTLD) for Internett som er reservert for Vest-Sahara. Siden dette området er under marokkansk administrasjon, er det ennå ikke i bruk. IANA har ikke fastsatt noen sponsororganisasjon for dette domenet.

Bokstavene «EH» ble valgt som en forkortelse for *Saguia *'e**l-**H*'amra*, en av to provinser i det som tidligere het Spansk Sahara.

## Referanser


## Se også
* Domenenavn
* Landskoder (internett)
* Toppnivådomene

## Eksterne lenker
* IANA .eh whois informasjon
Boris Trajkovski

**Boris (Kiril) Trajkovski** (makedonsk Борис (Кирил) Трајковскиm, født 25. juni 1956, død 26. februar 2004) var en makedonsk jurist og politiker. Trajkovski var president i Republikken Makedonia fra 1999 til 2004.

Trajkovski omkom i en flyulykke nær Mostar i Bosnia i februar 2004.

Han tilhørte partiet DMPNE, landets nest største parti. Etter sin bortgang ble han umiddelbart etterfulgt av Ljupčo Jordanovski.

## Referanser
.bd

**.bd** er Bangladesh nasjonale toppnivådomene (ccTLD) for Internett. Det administreres av  Departementet for post og telekommunikasjon.  

## Registrering
Registrering foregår på tredje nivå under diverse kategoriserte subdomener på andre nivå. Disse er:

* **.com.bd**
* **.edu.bd**
* **.ac.bd**
* **.net.bd**
* **.org.bd**
* **.gov.bd** – forbeholdt regjeringen i Bangladesh og dens institusjoner
* **.mil.bd** – forbeholdt militære i Bangladesh.

Registrering er uten restriksjoner i alle subdomenene, unntatt **gov** and **mil**.

## Se også
* Domenenavn
* Landskoder (internett)
* Toppnivådomene

## Eksterne lenker
* 
*  IANA .bd whois informasjon 
*  BTTB .bd registreringsnettsted
*  .bd whois service
.kp

Nord-Korea (Den demokratiske folkerepublikken Korea) har intet nasjonalt toppnivådomene (ccTLD) for Internett, men **.kp** er reservert for det formålet. IANA har reservert **.kp** for Nord-Korea uten at noen sponsororganisasjon er utpekt.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .kp whois informasjon
.so

**.so** er Somalias nasjonale toppnivådomene (ccTLD) for internett.

Somalia har per 2007 ingen anerkjent sentralregjering. Driften av dette domenet har derfor blitt offisielt delegert til et selskap med adresse i Pittsburgh, USA. En periode var det eneste aktive nettstedet et ensiders nettsted på nic.so som per februar 2005 sa at *.so*-domenet var «parkert» og at registrering var «utilgjengelig». Per 2007 består *.so*-sonen av en «wildcard record» som peker til den reserverte adressen 127.0.0.2, og dermed i praksis kobler ut domenet. Registrering av .so-adresser startet 1. mars 2011.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .so whois informasjon
Dolby Theatre

**Dolby Theatre** (tidligere benevnt **Kodak Theatre**) er et teater i Hollywood ved Hollywood Boulevard, der Oscar-utdelingen finner sted hvert år. Teateret ble bygget spesielt for dette formål, og åpnet i 2001. Det har inntil 3&nbsp;400 sitteplasser, har en av de største scenene i USA, og har et tilgrensende rom med plass til 1&nbsp;500 journalister. Firmaet Eastman Kodak sponset byggingen ved å betale 75 millioner dollar for at bygningen skulle bære navnet Kodak. I 2012 kjøpte Dolby Laboratories navnerettighetene etter at Kodak gikk konkurs.

## Eksterne lenker
*
Stål Talsnes

**Stål Talsnes** (født 1960) er en norsk journalist og programleder. Han har vært ansatt i TV 2 siden 1995 og har befattet seg mest med politisk journalistikk, men også en del populærkultur.

Talsnes er utdannet ved Journalisthøgskolen i Oslo (1985–1987).

Han startet journalistkarrieren i *[[Arbeidets Rett]]* på Røros (1983–1985). Deretter var han politisk journalist ved *[[A-pressen|A-pressens]]* Oslo-redaksjon (1987–1988) og i *[[VG]]* (1988–1995). I 1995 begynte han TV 2. Her har han har vært reporter, nyhetsoppleser, politisk journalist og programleder for programmer som *[[Valgfritt]]*, *[[Lørdagsmagasinet|Magasinet]]*, *[[Lørdagskommisjonen]]*, *[[Absolutt Underholdning]]* og *[[Fredag (fjernsynsprogram)|Fredag]]*. Fra 2005 til 2006 var han nyhetsredaktør i kanalen.

Han er eldre bror av lege og tidligere friidrettsutøver Ove Talsnes (f. 1962).

## Referanser


## Eksterne lenker
*
Little Miss Sunshine

***Little Miss Sunshine*** er en Oscar-belønnet amerikansk spillefilm fra 2006. Filmen er en tragikomedie med satiriske elementer, og ble regissert av Jonathan Dayton og Valerie Faris. Dreieboken ble skrevet av Michael Arndt. Under den 79. Oscar-utdelingen ble filmen tildelt Oscar for «beste originalmanus» og «beste mannlige birolle» (Alan Arkin), i tillegg ble filmen nominert til Oscar for «beste film» og «beste kvinnelige birolle».

## Handling
Filmen handler om en dysfunksjonell families kjøretur fra Albuquerque i New Mexico til California, fordi niåringen Olive Hoover har fått muligheten til å delta i en skjønnhetskonkurranse for jenter. Olives mor, Sheryl Hoover, forsøker etter beste evne å få alle i familien til å opptre harmonisk og ta hensyn til hverandre, men foruten Olive er det ingen av familiemedlemmene som er særlig samarbeidsvillige. Sheryls ektemann Richard Hoover har utviklet et selvutviklingsprogram som han håper skal gjøre ham rik og berømt; programmet går ut på å rendyrke en vinnerkultur, og Richard innprenter i sin familie hvor viktig det er å være en vinner og ikke en taper. Sheryl og Richard er foreldre til Olive; sammen med dem bor også Sheryls tenåringssønn Dwayne, og Richards far Edwin. Samme dag som familien Hoover får beskjeden om at Olive har fått plass i konkurransen «Little Miss Sunshine» i California, har Sheryl hentet sin bror Frank på sykehuset. Han har forsøkt å ta livet av seg, og siden legen på sykehuset mener det er overhengende fare for at han vil gjøre et nytt selvmordsforsøk, har Sheryl besluttet at Frank må bli med hjem til henne slik at det alltid er noen som kan holde oppsyn med ham.

Kjøreturen til California går ikke som planlagt, og opplevelsene både underveis og fremme i California kommer til å sette sitt preg på familien og endre familiedynamikken totalt.

## Rolleliste (utvalg)
*Abigail Breslin – Olive Hoover
*Greg Kinnear – Richard Hoover, far til Olive
*Paul Dano – Dwayne (ukjent etternavn, ettersom Dwayne er Sheryls sønn fra et tidligere ekteskap)
*Alan Arkin – Edwin Hoover, Richards far
*Toni Collette – Sheryl Hoover, mor til Olive og Dwayne
*Steve Carell – Frank Ginsberg, Sheryls bror

## Eksterne lenker
* 
*
Løvebakken (TV-serie)

***Løvebakken*** var et norsk humorprogram som gikk på NRK1 fra 2002 til 2012. Programmet ble ledet av Guri Heftye den første tiden, deretter av Øystein Bache. Programmet var lagt opp som en politisk selskapslek med innslag av teatersport der det ble harselert med aktuelle politiske tema og norsk politikk generelt. Det var fire paneldeltakere fordelt på to lag. Det ene laget skulle representere det blå partiet mens de andre skulle representere det røde partiet hvorpå de skulle komme med argumenter for sitt syn. Det bærende elementet i programmet var de kvikke hodene til deltakerne og deres desperate forsøk på å løse oppgaver de ikke var forberedt på. Programmet var basert på det britiske programmet *[[If I Ruled the World]]* som gikk fra 1998 til 1999. Serien ble først sendt på tirsdagskveldene, fra 2006 på lørdagskvelder.

Serien ble kåret til beste forestilling på tv/film under Komiprisen 2007 og 2010.

Premieren ble sett av 375 000 seere. 2007-sesongen ble i snitt sett av 465 000.

## Panel
Fram til 2011 bestod panelet av to faste lag bestående av med Espen Beranek Holm, Jan-Paul Brekke, Kari Slaatsveen og Pernille Sørensen som faste paneldeltakere, og med Kim Haugen og Helén Vikstvedt som vikarer. Deretter vekslet ni komikere på å være paneldeltakere: Jan-Paul Brekke, Espen Beranek Holm, Kim Haugen, Nils Petter Mørland, Andreas Tønnesland, Veslemøy Mørkrid, Kristine Riis, Kristin Jess Rodin og Cecilie Steinmann Neess. 

## Referanser
Manns minne (TV-program, 2001)

***Manns minne*** var et norsk retroprogram med Tove Midtbø som gikk på NRK1 fra 2001 til 2002. Serien tok for seg norske nyheter, kuriositeter og fenomener som var fremtredende i Norge i løpet av de foregående 25 år (1976 og 1977). Det var også muntre klipp fra fjernsynsarkivene av kjendiser slik de så ut da de var unge. I hver sending var det en hovedsak som fikk ekstra mye oppmerksomhet. Serien gikk mandag til fredag, kl. 18:30.

## Referanser
Maraton (andre betydninger)

**Maraton** har flere betydninger:

*Maraton, et langdistanseløp og olympisk øvelse
*Marathon, en liten by i Hellas 
**[[Maraton (TV-serie)|Maraton]]*, en norsk tv-serie (dokumentarserie) som gikk på NRK i 2000
*Maraton (sykkel), en terrengsykkeløvelse
*Maratonsending, en lang, kontinuerlig TV- eller radiosending som går over mange timer
Lørdagskommisjonen

***Lørdagskommisjonen*** er et norsk reportasjemagasin med Stål Talsnes og Connie Barr som ble sendt på TV 2 i 2001. Programmet tok sikte på å ha en folkelig stil som skulle sette virkelighetens historier på dagsordenen og ha et skråblikk på ukas nyheter. Programmet gikk på lørdagskveldene og var en av TV 2s storsatsinger våren 2001. Den ble avsluttet etter én sesong på grunn av lave seertall.

Premieren ble sett av , hva som ble ansett som meget skuffende. Seertallene forble lave, mest på grunn av konkurransen med *[[Lørdagsrevyen]]* på NRK.

*[[Aftenposten]]*s TV-anmelder mente programmet ble for tabloid.

## Referanser
Maraton (TV-serie)

:*For andre betydninger, se [[Maraton (andre betydninger)|Maraton]]*

***Maraton*** er en norsk dokumentarisk portrettprogram med Guri Heftye som gikk på NRK1 i 2000. I denne dokumentaren oppholdt Heftye seg 24 timer i samme bolig som den gjesten hun intervjuet. Opptakene startet umiddelbart når intervjuer og kamerateam møtte intervjuobjektet, og fortsette kontinuerlig (med unntak av eventuelle korte søvnperioder) til intervjueren forlot opptaksstedet 24 timer senere. Ideen og rettighetene til seriekonseptet lå hos Lars von Trier og hans produksjonsselskap Zentropa. Programmet gikk sent på mandagskvelder.

Det ble benyttet to kameraer: Et fulgte hovedpersonen i hele opptaksperioden. Det andre dekket intervjueren og tok nærbilder i situasjoner der intervjuer og intervjuobjekt ikke var i en rolig samtalesituasjon. Alt skulle filmes: Omvisning på opptaksstedet, tilberedelse av mat, måltider, røykepauser, tv-titting og annet.

## Personer som ble portrettert i serien
*Jan Kjærstad i sitt rekkehus.
*Kristin Clemet inne på NHO- bygget i Oslo sentrum.
*Tor Erling Staff på hans kontor i Oslo.
*Anders Kjær i hans hjem/atelier i Noresund.
*Wencke Mühleisen hjemme i Maridalen utenfor Oslo.
*Aslak Sira Myhre hos kjæresten på Frogner

## Referanser
Lydverket

***Lydverket*** er et norsk musikkmagasin som ble sendt på NRK-TV fra 2002 til 2012. Programmet hadde i all hovedsak fokus på ny norsk pop- og rock-musikk og gav plass både til musikk av en viss bredde og undergrunnsmusikk, med et smalere publikum. Ved siden av rene musikkinnslag bestod programmet av korte dokumentarinnslag, intervjuer og reportasjer. Det var en del av «Kulturstripa» i NRK, der de andre programmene bestod av *[[Filmbonanza]]*, *[[Nasjonalgalleriet (TV-program)|Nasjonalgalleriet]]* og *[[Bokprogrammet]]*. Programmet ble sendt på onsdager på NRK1 og gikk i reprise på NRK2 (senere ble det flyttet til NRK2). 

*Lydverket* ble tildelt Gullruten i klassen for beste magasin- eller kulturprogram i 2003 og 2004.

## Om programmet
Lydverket startet sine ordinære sendinger høsten 2002, men allerede i juli samme år hadde de flere spesialsendinger som omhandlet Quartfestivalen. Disse ble i snitt sett av 172 000.

I 2012 markerte programmet både siste sending og ti års-jubileum ved å samle et knippe av Norges mest kjente artister.

Programmet ble nedlagt på grunn av synkende seertall. I 2011 var seertallene noen ganger så lavt som 28 000. De hadde over 250 000 seere på det meste.

Programmet hadde visse likhetstrekk med det svenske *Musikbyrån*.

## Programledere
*Asbjørn Slettemark (2009–2012)
*Ingerid Stenvold (2008–2009)
*Mona B. Riise (2004–2008)
*Rune Nilson (2002–2004)
*Siri Høstmælingen (2002–2004)
*Ruben Gran (2008–) (radio)

## Referanser


## Eksterne lenker
* Lydverkets nettside på nrk.no
The Last King of Scotland

:*For filmatiseringen av romanen fra 2006, se [[The Last King of Scotland (film)]].*
***The Last King of Scotland*** er en roman av journalisten Giles Foden fra 1998. 

Boken handler om Idi Amin, som var Ugandas diktator i perioden 1971-1979. Romanen er en oppdiktet selvbiografi om en skotsk doktor som blir ansatt som Amins personlige lege, og er basert på virkelige hendelser.

## Handling
Hovedpersonen er en fiktiv karakter ved navn Nicholas Garrigan, en ung skotsk doktor som reiser til Uganda på grunn av idealisme og eventyr, og ankommer å dagen for det ugandiske statskuppet i 1971. Garrigan forteller deretter hvordan Garrigan blir utnevnt til den personlige legen og fortrolige til president Idi Amin. Romanen fokuserer på Garrigans forhold og fascinasjon for presidenten, Men Idi Amin vokser etter hvert til å bli en mer og mer brutal og hensynsløs diktator. Garrigan handler etter hvert bevisst og gjentatte ganger mot hans egen dømmekraft, og forblir i Amins ansettelse.

Nærmest hypnotisert over Amins sjarm og karisma, blir Garrigan gradvis trukket inn som medskyldig til korrupsjonen og brutaliteten under Amins styre. Selv om disse valgene får fatale resultater for Garrigans egne venner eller kollegaer.
Kabir

**Kabīr** (eller **Kabīra**) (hindi: कबीर, gurmukhī: ਕਬੀਰ, urdu: کبير‎) (født i 1440 i Varanasi, død i 1518) var en indisk mystiker og poet.

Kabir kom fra en muslimsk familie, men han sang om den mystiske opplevelsen av livets enhet i samsvar  med hinduismens bhakti-tradisjon. Hans religiøsitet var basert på direkte opplevelse av en dypere virkelighet, han tok avstand fra de skriftlærdes dogmatiske trofasthet mot hellige skrifter og tradisjoner. Kabir  godtok ingen autoriteter og angrep såvel hinduiske som muslimske prester. 

Som vever tilhørte Kabir en kaste som omfattet tilhengere av begge religioner. Mange sanger som tillegges Kabir er tatt med i sikhenes hellige bok Adi Granth, og han regnes som en forløper for sikhismens grunnlegger Guru Nának. Han æres av alle religioners tilhengere.

Kabir sang på hindi slik det snakkes i hans hjemby Varanasi. Sangene til Kabir er fortsatt meget populære i alle deler av India, også der de ikke snakker hindi.

## Referanser
The Blood of Yingzhou District

***The Blood of Yingzhou District*** (颍州的孩子, *Yǐngzhōu de Háizi*, direkte oversatt:***Yingzhous barn***) er en Oscar-belønnet kinesisk-amerikansk dokumentær kortfilm fra 2006 som handler om virkningen av aids blant foreldreløse barn i distriktet Yingzhou i byprefekturet Fuyang i provinsen Anhui i Kina.

## Referanser


## Eksterne lenker
* 
*
1970 World Series of Poker

**1970 World Series of Poker** var den første World Series of Poker-turneringen som ble avholdt. I motsetning til senere WSOP-turneringer ble denne avgjort ved avstemning. Jack Binion inviterte syv av de beste pokerspillerne i USA til sitt kasino i Las Vegas for å bestemme hvem som var den beste. Johnny Moss ble valgt til den beste av Amarillo Slim Preston, Brian «Sailor» Roberts, Doyle «Texas Dolly» Brunson, Walter «Puggy» Pearson, Crandell Addington og Carl Cannon. Han fikk en sølvkopp i premie.

Ifølge en historie måtte de stemme to ganger for å få en avgjørelse. Ved den første avstemningen ble de bedt om å stemme på den beste pokerspilleren, og historien vil ha det til at alle stemte på seg selv. Ved den andre avstemingen ble de bedt om å stemme på den nest beste, og da vant Moss.
## Eksterne lenker
* Offisiell side
Geiranger frå fjord til fjell

**Geiranger frå fjord til fjell** er et idrettsarrangement som arrangeres i Geiranger i juni hvert år der en kan delta på fire forskjellige arrangement. De største er Nibberittet (sykkel) og Nibbeløpet (løp), begge med start ved den verdenskjente Geirangerfjorden og målgang etter 21 km og 1500 høydemeter på fjelltoppen Dalsnibba. I tillegg blir Nibbemarsjen arrangert, også i samme løypa. Det finnes også to kortere sykkeldistanser, tiltenkt de yngre.  

Ved fjorden er det full sommer mens det på Dalsnibba kan være brøytekanter på opp til 10 meter, så løypa går absolutt fra sommer til vinter. Den har også tre små nedoverbakker på 250 meter hver, den siste rett før mål. 

Geiranger Halvmaraton ble startet i 1994 og gjaldt da som et av de første motbakkeløp i landet. I 2009 var løpet også NM i motbakkeløp. Vinner i herreklassen var Hans Martin Gjedrem som satte løyperekord med tiden 01:28:57. Rekordholder for kvinner er Anita Håkenstad Evertsen med tiden 01:39:54.

Nibberittet ble første gang arrangert i 2000, og har hatt en kraftig vekst siden den tid. Det er i dag blant de største sykkelritt i Møre og Romsdal. Det er hvert år mellom 400 og 500 deltakere med.

## Eksterne lenker
*
Ula

**Ula** kan referere til:

*Ula (Larvik)
*Ula (elv)
*Ula (oljefelt)
*KNM «Ula» (P 66)
*Ula-klassen
**KNM «Ula» (S 300)